Document ID: /roh_data/filtered/fineweb-2-filterrobots_roh.jsonl.gz/35017

- A Barcelona han avant in mais 4'600 persunas senza distanza, dentant cun test da corona negativ e mascrina FFP2, prendì part ad in concert.
- Ins vul cun questa occurenza da pilot eruir, sco ch'ins po era en futur festivar en ina runda pli gronda.
In mais suenter in grond concert da test da corona cun 4’600 aspectaturs a Barcelona fan ils organisaturs bilantscha positiva. Uschia na saja nagin, che saja stà al concert, s’infectà cun il virus. Virginie Masserey da l'Uffizi federal da sanadad ha menziunà l'occurrenza a la conferenza da medias da la Confederaziun dad ier. Ella possia s’imaginar in'occurrenza da pilot sumeglianta er en Svizra.
Al concert a Barcelona cun la band da rock «Love of Lesbian» en il «Palau de Sant Jordi» han be pudì ir persunas vaccinadas, testadas negativ u ch'han gia gì Covid.
Ventilaziun fitg capacitiva
Bain èn sis persunas vegnidas testadas positiv sin il virus. Quai haja dentant gì nagin connex cun il concert. Tut las sis persunas sajan vegnids en cumpagnia. Dentant naginas da quellas sis persunas è vegnida infectada da la persuna che ha accumpagnà el u ella. Quai vul dir, che quellas persunas n'èn betg vegnidas infectadas al concert. Il concert ha gì lieu sut fitg strentgas mesiras da corona. Ins haja era installà ina installaziun fitg capacitiva.